钦定古今图书集成/明伦汇编/皇极典/第243卷 > 易经 > 《系辞下》
## 钦定古今图书集成/明伦汇编/皇极典/第243卷 > 易经 > 《系辞下》

子曰：“危者，安其位者也；亡者，保其存者也；乱者，有其
治者也。是故君子安而不忘危，存而不忘亡，治而不
忘乱，是以身安而国家可保也。《易》曰：‘其亡其亡，系于
包桑’。”

子曰：“君子安其身而后动，易其心而后语，定其交而
后求。君子修此三者，故全也。危以动，则民不与也。惧
以语，则民不应也。无交而求，则民不与也。莫之与，则
伤之者至矣。《易》曰：‘莫益之，或击之，立心勿恒，凶’。”